Apelācijas sūdzība, ko par Vispārējās (sestā palāta) tiesas 2015. gada 12. marta spriedumu lietā T-269/12 Makro autoservicio mayorista/Komisija 2015. gada 2. jūnijā iesniedza Makro autoservicio mayorista SA
(lieta C-264/15 P)
Tiesvedības valoda – angļu
Lietas dalībnieki
Apelācijas sūdzības iesniedzēja: Makro autoservicio mayorista SA (pārstāvji – P. De Baere un P. Muñiz, advokāti)
Pārējās lietas dalībnieces: Eiropas Komisija un Spānijas Karaliste
Apelācijas sūdzības iesniedzējas prasījumi:
pilnībā atcelt Vispārējās tiesas spriedumu lietā T-269/12;
atzīt apelācijas sūdzību par pieņemamu;
nosūtīt lietu Vispārējai tiesai nolēmuma pieņemšanai par apelācijas pamatiem pēc būtības;
piespriest atbildētājam atlīdzināt tiesāšanās izdevumus šajā tiesvedībā un tiesvedībā Vispārējā tiesā.
Pamati un galvenie argumenti
Šo apelācijas sūdzību iesniedza Makro autoservicio mayorista SA par 2015. gada 12. marta spriedumu lietā T-269/12 Makro autoservicio mayorista S.A./Komisija, kurā Vispārējā tiesa kā nepieņemamu noraidīja prasību atcelt Komisijas Lēmumu COM(2010) 22, galīgā redakcija, tāpēc, ka Komisijas lēmums apelācijas sūdzības iesniedzēju neskar tieši.Apelācijas sūdzības iesniedzēja norāda, ka Vispārējā tiesa esot pieļāvusi kļūdu tiesību piemērošanā, jo Spānijas iestādēm nav pilnvaru attiecībā uz Komisijas lēmuma īstenošanas sekām, un tādēļ Komisijas lēmums apelācijas sūdzības iesniedzēju skar tieši.It īpaši, apelācijas sūdzības iesniedzēja norāda šādus apelācijas pamatus:Vispārējā tiesa esot pieļāvusi kļūdu tiesību piemērošanā, nospriežot, ka valsts iestādēm ir novērtēšanas brīvība, īstenojot apstrīdēto lēmumu attiecībā uz apelācijas sūdzības iesniedzēju.Pat ja valsts iestādēm būtu novērtēšanas brīvība, quod non, Vispārējā tiesa esot pieļāvusi kļūdu tiesību piemērošanā, jo tikai tāda brīvības pastāvēšana vien nav pietiekama, lai izslēgtu tiešas ietekmes esamību.Vispārējā tiesa esot pieļāvusi kļūdu pierād
ījumu juridiskajā raksturojumā vai ir sagrozījusi pierādījumus.
____________